ECE/TRANS/WP.11/233

I pielikums

* Grozījumi, ko ierosināts veikt *ATP*

1. 1. pielikums, 2. papildinājums, 1.2. punkts.

Beigās pievieno turpmāko tekstu.

“Lai aprēķinātu paneļtipa furgona vidējo virsbūves virsmas laukumu, kompetentās iestādes izraudzīta pārbaudes stacija izvēlas vienu no trīs metodēm, kas izklāstītas turpmāk.

A metode. Ražotājs sniedz rasējumus un iekšējo un ārējo virsmu aprēķinus.

Virsmas laukumus Se un Si nosaka, ņemot vērā tādu virsmas nelīdzenumu kā izliekumu, rievojuma, riteņu kārbu u. c. uzbūves īpatnību projicētos virsmas laukumus.

B metode. Ražotājs sniedz rasējumus, un kompetentās iestādes izraudzītā pārbaudes stacija izmanto aprēķinus atbilstīgi turpmāk sniegtajām shēmām[[1]](#footnote-1) un formulām.

Si = (((WI x LI) + (WI x LI) + (Wi x Wi)) x 2)

Se = (((WE x LE) + (WE x LE) + (We x We)) x 2),

kur:

WI ir iekšējās virsmas laukuma Y ass;

LI ir iekšējās virsmas laukuma X ass;

Wi ir iekšējās virsmas laukuma Z ass;

WE ir ārējās virsmas laukuma Y ass;

LE ir ārējās virsmas laukuma X ass;

We ir ārējās virsmas laukuma Z ass.

Izmantojot vispiemērotāko formulu attiecībā uz iekšējās virsmas laukuma Y asi:

WI = (WIa x a + WIb x (b + c/2) + WIc x c/2) / (a + b + c);

WI = (WIa x a/2 + WIb (a/2 + b/2) + WIc (b/2) / (a + b);

WI = ((WIb x b)+(WIb x c) – ((WIb – WIc) x c) + (2 x ((WIb – WIa) x a ))) / (a + b + c),

kur:

WIa ir grīdas iekšējais platums starp riteņu arkām;

WIb ir iekšējais platums vertikālās šķautnes augstumā no grīdas vai virs riteņu arkām;

WIc ir iekšējais jumta platums;

a ir vertikālās šķautnes augstums grīdas garumā;

b ir augstums starp vertikālās šķautnes pamatni un jumtu vai starp riteņu arkas augstāko punktu un vertikālās šķautnes augstāko punktu no grīdas;

c ir augstums starp jumtu un b punktu.

Kopā ar divām formulām attiecībā uz iekšējās virsmas X un Z asīm:

LI = ((LIa x a) + (LIb + LIc) / 2 x b + (LIc x c)) / (a + b + c),

kur:

LIa ir iekšējais grīdas garums;

LIb ir iekšējais garums virs riteņu arkām;

LIc ir iekšējais jumta garums;

a ir augstums starp LIa un LIb;

b ir augstums starp LIb un LIc;

c ir augstums starp LIc un jumtu;

Wi = (Wi aizmugure + Wi priekšpuse) / 2,

kur:

Wi aizmugure ir platums pie starpsienas;

Wi priekšpuse ir platums pie durvju malas.

Ārējas virsmas laukumu aprēķina, izmantojot turpmāko formulu:

WE = WI + norādītais vidējais biezums;

LE = LI + norādītais vidējais biezums;

We= Wi + norādītais vidējais biezums.

C metode. Ja eksperti neatzīst par pieņemamu neko no iepriekš minētā, iekšējo virsmu mēra, izmantojot B metodes zīmējumu un formulas.

K vērtību aprēķina, pamatojoties uz iekšējās virsmas laukumu, pieņemot, ka izolācijas biezums vienāds ar nulli. Pamatojoties uz šo K vērtību, aprēķina vidējo izolācijas biezumu, pieņemot, ka λ izolācijai ir 0,025 W/m K.

d = Si x ΔT x λ / W

Kad aprēķināts izolācijas biezums, tiek aprēķināts ārējās virsmas laukums un noteikts vidējais virsmas laukums. Galīgā K vērtība tiek noteikta, pamatojoties uz secīgu iterāciju.”

2. 1. pielikums, 2. papildinājums, pārbaudes protokola 1.A paraugs

Pēc vārdiem “Izmantojamais iekšējais virsbūves tilpums ……………… m3” iekļauj šādu tekstu:

“Izmantotā metode 1, 3 ......................... Izmantotie zīmējumi1, 3 .........................”

3. 1. pielikums, 2. papildinājums, 6.2. punkts

Pēc nosaukuma “Mehāniskā saldēšanas iekārta” ievieto apakšvirsrakstu “Autonoma iekārta”.

4. 1. pielikums, 2. papildinājums, 6.2. punkts

Pirms 6.3. “Sildīšanas iekārta” ievieto šādu tekstu:

“iii) Neautonoma iekārta, kuras saldēšanas agregātu darbina transportlīdzekļa dzinējs.

Jāveic pārbaudes, lai pārliecinātos, vai gadījumos, kad ārējā temperatūra nav zemāka par +15°C, tukšas iekārtas iekšējo temperatūru iespējams uzturēt klases temperatūras līmenī pēc atdzesēšanas un stabilizēšanas, dzinējam darbojoties ražotāja noteiktā brīvgaitas ātrumā (attiecīgajā gadījumā) vismaz vienu stundu un trīsdesmit minūtes ilgā laika posmā.

Ja rezultāti ir apmierinoši, iekārtu var turpināt ekspluatēt kā mehānisko saldēšanas iekārtu tās sākotnējā klasē laika posmā, kas nepārsniedz trīs gadus.

iv) Pārejas noteikumi attiecībā uz ekspluatācijā esošām neautonomām iekārtām:

Šis noteikums nav jāpiemēro attiecībā uz iekārtām, kas būvētas pirms (šā grozījumu priekšlikuma spēkā stāšanās dienas). Šajā gadījumā iekārtai jāatbilst šā punkta i) un ii) apakšpunktā noteiktajām prasībām, kas piemērojamas izgatavošanas datumā.”

5. 1. pielikums, 2. papildinājums, pārbaudes protokola 10. paraugs

Ievieto šādu tekstu pēc “d) Piezīmes………………………………”

“Atbilstīgi iepriekš minētās pārbaudes rezultātiem šīs protokols ir derīgs kā tipa apstiprinājuma sertifikāts *ATP* 1. pielikuma 1. papildinājuma 6. punkta a) apakšpunkta nozīmē uz laiku, kas nepārsniedz 6 gadus, proti, līdz: …………………………………………”.

6. 1. pielikums, 2. papildinājums, 6.4. punkta pēdējā rindkopa

Vārdus “Par galīgo lasījumu būtu jāuzskata ..”aizstāj ar vārdiem “Par galīgo lasījumu uzskata ..”.

II pielikums

* *ATP* labojumi

1. 1. pielikums, 1. papildinājums, 1. punkta b) apakšpunkts

Vārdus “b) periodiski, vismaz reizi sešos gados” aizstāj ar “b) periodiski, vismaz reizi sešos gados, un”.

2. 1. pielikums, 2. papildinājums, pārbaudes protokola 3. paraugs

Vārdus “pilnvarotas pārbaudes stacijas eksperts (vārds, uzvārds un adrese)” aizstāj ar “pilnvarota pārbaudes stacija/eksperts (nosaukums/vārds, uzvārds un adrese)”.

3. 1. pielikums, 3.A papildinājums, atbilstības sertifikāta paraugs, 10. parinde

Norādi “3.2.7. punktu” aizstāj ar “3.2. punktu”.

4. 2. pielikums, 1. papildinājums, nosaukums

Angļu valodas redakcijā vārdus “*MONITORING OF AIR TEMPERATURE FOR TRANSPORT OF PERISHABLE FOODSTUFFS QUICK-FROZEN*” aizstāj ar “*MONITORING OF AIR TEMPERATURE FOR TRANSPORT OF QUICK-FROZEN PERISHABLE FOODSTUFFS*” [latviešu valodas redakcija paliek nemainīga – “GAISA TEMPERATŪRAS KONTROLE, PĀRVADĀJOT ĀTRSALDĒTUS ĀTRBOJĪGOS PĀRTIKAS PRODUKTUS”].

1. Attiecīgie rādītāji ir pieejami *ATP* rokasgrāmatā tīmekļa vietnē *http://www.unece.org/trans/main/wp11/atp\_handbook.html* [↑](#footnote-ref-1)